

Ikt.sz.: H/2489-4/2021. Előterjesztés száma: **148/2021.**

**SÜRGŐSSÉGI INDÍTVÁNY**

a Képviselő-testület ***2021. december 9-i*** nyilvános ülésére

|  |  |
| --- | --- |
| **Előterjesztés tárgya:** | **Javaslat költségvetésen belüli átcsoportosításra – tervezési szolgáltatás megrendelhetősége érdekében** |
| **Előterjesztő:** | Pintér Lajos polgármester |  |
| **Előkészítette:** | Szabóné Molnár Krisztinaműszaki-osztályvezető |  |
| **Szakmai szempontból ellenőrizte:** | Dr. Jenei László Andrástörvényességi szakreferens |  |
| **Pénzügyi szempontból ellenőrizte:** | Vargáné Kurfis Erikapénzügyi osztályvezető |  |
| **Jogi, törvényességi szempontból ellenőrizte:** | Dr. Jenei László Andrástörvényességi szakreferens |  |
| **Törvényességért felelős:** | Dr. Finta Béla jegyző |  |
| **Tárgyalja:** |  |
| **Egyeztetve, tájékoztatva:** |  |
| **Javasolt meghívott:** | Kvadrum Építész Kft. – Jánosi János építész |
| **Az elfogadásához szükséges szavazattöbbség:** | egyszerű szavazattöbbség minősített szavazattöbbség  |
| **Az előterjesztés zárt kezelését kérjük** | igen nem |

**VEZETŐI ÖSSZEFOGLALÓ**

A Szada Nagyközség Önkormányzatának megbízásából pályázatfigyelést és pályázatírást végző Goodwill Consulting Kft. munkatársa (Kovács Máté fejlesztési tanácsadó) arról értesítette az Önkormányzatot, hogy az „*Élhető települések*” pályázat keretében lehetőség nyílhat a szadai **Székely Bertalan Emlékház felújítására és bővítésére.**

A pályázati dokumentáción belül többlet-pontokat érhet a szükséges tervdokumentáció megléte is – a jelenleg meglévő korábbi terveket azokban újra kell gondolni, mert azok 7-8 évesek, nem tartalmaznak energetikai alternatívákat, közösségi ház-funkció miatt épület-bővítésre is szükség lenne. Az új, illetve módosított terveket pedig soron kívül el kellene készíttetni***,*** mégpedig *célszerűen az eredeti tervek készítőjével.*

A jelenleg hatályos helyi Beszerzési Szabályzat IV.1.b.) pontja értelmében ugyanis a tervező kiválasztásához, illetve megbízásához nem szükséges (legalább) 3 ajánlatot bekérni, „*ha a szerződést műszaki-technikai sajátosságok, művészeti szempontok vagy* ***kizárólagos jogok védelme miatt*** *kizárólag egy meghatározott szervezet, személy képes teljesíteni”*.

Esetünkben a Kvadrum Építész Kft. (Jánosi János építész) a *kizárólagos jogok* jogosultja, ezért közvetlenül tőle kértünk be árajánlatot, amely a mai postával érkezett meg – **lsd. mellékletként csatolva!**

Az ajánlat mindösszesen bruttó 4.993.640,-Ft-ra szól, amely szolgáltatás megrendelésére az Önkormányzat 2021. évi költségvetéséről szóló 6/2021.(II.11.) önkormányzati rendelet e célú előirányzata már nem tartalmazna elegendő fedezetet – a költségvetés *Általános tartaléka* azonban még igen.

A feladat sürgősségére tekintettel az alábbi határozati javaslat elfogadását indítványozzuk.

Szada, 2021. december 6.

**Az előterjesztés melléklete:**

1. **Kvadrum Építész Kft. 2021. december 3.-án kelt ajánlata tervezési szolgáltatásokra**

|  |  |
| --- | --- |
|  |  |

**…/2021.(XII.9.) KT-határozat**

1./ Szada Nagyközség Önkormányzat Képviselő-testülete – figyelemmel a 148/2021. sz. előterjesztésben foglaltakra - az Önkormányzat 2021. évi költségvetésének *Általános tartalékából* bruttó 5.000.000,-Ft átcsoportosítását engedélyezi a költségvetés *Beruházások* kiadási előirányzatára – felhatalmazva a Polgármestert, hogy e keretösszeg terhére rendelje meg a Kvadrum Építész Kft.-től a Székely Bertalan Emlékház felújításának és bővítésének tervdokumentációja elkészítését.

2./ Az e határozat 1./ pontja szerinti átcsoportosítást át kell vezetni a 2021. évi költségvetés soron következő. III. sz. módosításán.

Határidő: 1./ pont: azonnal 2./ pont: 2022. január 25. (a rendelet-tervezet elkészítésére)

Felelős: polgármester